Pernille Aalund begyndte sin karriere som tv-vært på ''Børnekanalen'' på den københavnske lokal-tv-station [[Kanal 2]] og blev senere vært på ''Vis mig dit køleskab'' og derefter på [[TV3]]'s talkshows ''Mænd ingen adgang'' og ''Pernilles Univers''. Hun var stifter af kvindeportalen ''Oestrogen.dk'', der senere blev overtaget af [[Aller Media]]. Aller Media A/S har desuden været Aalunds arbejdsplads, siden de valgte at udgive månedsmagasinet ''Q'', som hun var både ide-kvinde til og chefredaktør for. Senere blev hun også chefredaktør for ugebladet ''Kig Ind'', inden hun i 2007 byttede chefredaktørposterne ud med en stilling som direktør for alle Aller Medias magasiner, sideløbende med at hun stadig var tv-vært på QTV på [[Kanal 4]]. Senere blev hun innovationsdirektør hos Aller Media.
Levende_personer Kommunikation Journalistik Kultur Humaniora